**3. pielikums**

*Valsts pētījumu programmas “Digitālās humanitārās zinātnes”*

*projektu pieteikumu atklātā konkursa nolikumam*

**Metodika projekta pieteikuma atbilstības izvērtēšanai administratīvās vērtēšanas kritērijiem**

1. Metodika projekta pieteikuma atbilstības izvērtēšanai administratīvās vērtēšanas kritērijiem (turpmāk – metodika) izstrādāta, ievērojot Ministru kabineta 2018. gada 4. septembra noteikumus Nr. 560 „Valsts pētījumu programmu projektu īstenošanas kārtība” (turpmāk – MK noteikumi) un Valsts pētījumu programmas “Digitālās humanitārās zinātnes” īstenošanas un uzraudzības komisijas (turpmāk – komisija) 2022. gada 22. augustā apstiprināto Valsts pētījumu programmas “Digitālās humanitārās zinātnes” projektu pieteikumu atklātā konkursa nolikumu (turpmāk – nolikums).

2. Projekta pieteikuma atbilstību administratīvās vērtēšanas kritērijiemizvērtē Latvijas Zinātnes padome (turpmāk – padome) divu kalendāro nedēļu laikā no projektu pieteikumu iesniegšanas termiņa beigām, kas noteikts nolikuma 7. punktā.

3. Padome izvērtē projekta pieteikuma atbilstību MK noteikumu 19.1., 19.2., 19.3., 19.4., 19.5., 19.6., 19.7., un 19.8. apakšpunktā minētajiem administratīvajiem kritērijiem, kuri saskaņā ar nolikuma 31.1. apakšpunktu ir nepapildināmi administratīvie kritēriji, un nolikuma 31.2. apakšpunktā minētajiem nepapildināmajiem papildu administratīvajiem kritērijiem.

4. Nolikuma 4. pielikumu “Administratīvās vērtēšanas kritēriju veidlapa” padome aizpilda, pie katra kritērija norādot, vai tas ir izpildīts. Ja kritērijs ir izpildīts pilnā apjomā, norāda “Jā”, savukārt, ja kritērijs nav izpildīts vai daļēji izpildīts, norāda “Nē”. Ja par kādu kritēriju tiek norādīts “Nē”, administratīvā izvērtējuma veidlapas kolonnā “Izpilde” norāda, kāpēc kritērijs nav izpildīts.

5. Padome apkopo administratīvās izvērtēšanas rezultātus. Ja ir projekta pieteikumi, kas neatbilst administratīvās vērtēšanas kritērijiem, padome tos apkopo sarakstā, klāt pievienojot padomes aizpildītās administratīvās vērtēšanas kritēriju veidlapas un nodod komisijai lēmuma pieņemšanai atbilstoši MK noteikumu 21. punktam un nolikuma 33. punktam.

|  |  |  |  |
| --- | --- | --- | --- |
| Nr. p.k. | **Administratīvās atbilstības kritērijs**  *Atbilstoši MK noteikumu 19.1. – 19.9. apakšpunktam* | **Izpilde**  *Visu kritēriju atbilstības pārbaudi veic, ievērojot šādus nosacījumus* | Jā/Nē |
| 1. | projekta pieteikums ir pilnībā aizpildīts, noformēts un iesniegts, izmantojot informācijas sistēmu  *(MK noteikumu 19.1. apakšpunkts)* | *Padome pārbauda, vai projekta pieteikums ir iesniegts Nacionālajā zinātniskās darbības informācijas sistēmā (turpmāk – informācijas sistēma) līdz konkursa sludinājumā norādītā projektu pieteikumu iesniegšanas termiņa beigām. Ir iesniegts projekta pieteikums, aizpildītas visas nepieciešamās sadaļas atbilstoši nolikuma 2. pielikuma “Projekta pieteikuma, projekta vidusposma zinātniskā pārskata, projekta noslēguma zinātniskā pārskata noformēšanas un iesniegšanas metodika” (turpmāk – iesniegšanas metodika) 2. nodaļai.*  *Visi apliecinājumi (projekta pieteikuma D daļa “Projekta iesniedzēja apliecinājums”, E daļa “Projekta sadarbības partnera-zinātniskās institūcijas apliecinājums” vai F daļa “Projekta sadarbības partnera-valsts institūcijas apliecinājums”) ir parakstīti ar atbilstošo institūciju vadības drošu elektronisko parakstu vai nogādāti padomē līdz projektu pieteikumu iesniegšanas termiņa beigām, kas noteikts nolikuma 7. punktā.* |  |
| 2. | ir iesniegts projekta pieteikuma attiecīgo sadaļu tulkojums angļu valodā atbilstoši konkursa nolikuma prasībām  *(MK noteikumu 19.2. apakšpunkts)* | *Padome pārbauda, vai atbilstoši iesniegšanas metodikas 3. punktam projekta pieteikuma A daļa “Vispārīgā informācija” un tās nodaļas ir aizpildītas latviešu un angļu valodā, B daļa “Projekta apraksts” un C daļa “Curriculum Vitae” ir aizpildītas angļu valodā (projektu iesniedzējam ir tiesības pievienot tulkojumu latviešu valodā), savukārt D daļa “Projekta iesniedzēja apliecinājums”, E daļa “Projekta sadarbības partnera - zinātniskās institūcijas apliecinājums”, F daļa “Projekta sadarbības partnera - valsts institūcijas apliecinājums”, G daļa “Finanšu apgrozījuma pārskata veidlapa”, H daļa “Darbības, kurām nav saimnieciska rakstura” un I daļa “Horizontālie uzdevumi un sasniedzamie rezultāti” ir aizpildītas tikai latviešu valodā* |  |
| 3. | ir izpildītas konkursa nolikuma prasības par zinātniskās grupas dalības nosacījumiem  *(MK noteikumu 19.3. apakšpunkts)* | *Padome pārbauda, vai zinātniskās grupas locekļi atbilst prasībām nolikuma III nodaļā, pārbaudot projekta pieteikuma A daļas “Vispārīgā informācija” 2. nodaļā “Zinātniskā grupa” minēto. Atbilstoši nolikuma 19. punktam projekta vadītājs var būt norādīts kā projekta vadītājs tikai vienā projekta pieteikumā konkursa ietvaros. Ja zinātnieks kā projekta vadītājs ir norādīts divos vai vairāk projektu pieteikumos konkursa ietvaros, padomes atbildīgais darbinieks par administratīvās vērtēšanas kritēriju izvērtējumu sazinās ar visiem projekta pieteikuma iesniedzējiem un lūdz vienas darbdienas laikā paziņot, kurā projekta pieteikumā zinātnieks ir projekta vadītājs un kādā amatā tas būs citos projektu pieteikumos (ja attiecināms).*  *Projekta vadītājam, projekta galvenajiem izpildītājiem un projekta izpildītājiem jāatbilst MK noteikumu 2.13., 2.14. un 2.15. apakšpunktā noteiktajam.*  *Augstskolās studējošie un doktora zinātniskā grāda pretendenti (turpmāk – studējošais) piesaistīti atbilstoši nolikuma 21. un 22. punktam, vienlaikus katrs studējošais ir nodarbināts projektā vismaz 0,25 PLE vidēji projekta īstenošanas laikā.*  *Atbilstoši nolikuma 16. punktam projekta sadarbības partneris projekta īstenošanā var iesaistīties tostarp ar cilvēkresursiem, kas projekta īstenošanā piedalās kā galvenie izpildītāji vai izpildītāji, tostarp studējošie.* |  |
| 4. | projektu īsteno zinātniskajā institūcijā, kas atbilst šo noteikumu prasībām  *(MK noteikumu 19.4. apakšpunkts)* | *Padome pārbauda, vai zinātniskā institūcija atbilst MK noteikumu 2.12. apakšpunktam, ir iesniegta projekta pieteikuma D daļa “Projekta iesniedzēja apliecinājums”.*  *Lai apliecinātu atbilstību pētniecības organizācijas definīcijai, pārbauda zinātniskās institūcijas iesniegto finanšu vadības un grāmatvedības politiku un finanšu apgrozījuma pārskats (projekta pieteikuma G daļa “Finanšu apgrozījuma pārskata veidlapa”), kā arī, ja zinātniskajai institūcijai ir privātie investori, iesniedz zinātniskās institūcijas apliecinājumu par ar šo projektu saistītās pētniecības rezultātu neizmantošanu komerciāliem mērķiem.*  *Finanšu vadības un grāmatvedības politiku pārbauda, ņemot vērā šādus aspektus:*   * *tajā ir definētas un aprakstītas institūcijas pamatdarbības, kurām nav saimnieciska rakstura, atbilstoši MK noteikumu 2.2. apakšpunktam;* * *tajā ieņēmumu un izdevumu uzskaites dimensijās ir paredzēta minēto pamatdarbību finanšu plūsmu nodalīšana no darbībām ar saimniecisku raksturu.*   *Projekta pieteikuma G daļā “Finanšu apgrozījuma pārskata veidlapa” sniegtajai informācijai jāatbilst tai informācijai, kas sniegta finanšu vadības un grāmatvedības politikā.*  *Ja attiecīgais projekta iesniedzējs ir atzīts kā atbilstošs pētniecības organizācijas definīcijai Fundamentālo un lietišķo pētījumu projektu 2022. gada atklātajā konkursā un valsts pētījumu programmu projektu 2022. gada atklātajā konkursā, tam šajā punktā minēto dokumentāciju nav jāiesniedz, un šis administratīvās vērtēšanas kritērijs ir atzīstams par izpildītu.* |  |
| 5. | ja projekta īstenošanā piedalās sadarbības partneris, tas atbilst šo noteikumu un konkursa nolikuma prasībām  *(MK noteikumu 19.5. apakšpunkts)* | *Padome pārbauda, vai projekta sadarbības partneris – zinātniskā institūcija atbilst MK noteikumu 2.18., 2.12. un 9.3. apakšpunktam, savukārt projekta sadarbības partneris – valsts institūcija atbilst noteikumu 2.18. un 9.3. apakšpunktam, ir iesniegti un parakstīti nepieciešamie apliecinājumi (projekta pieteikuma E daļa “Projekta sadarbības partnera-zinātniskās institūcijas apliecinājums” vai projekta pieteikuma F daļa “Projekta sadarbības partnera-valsts institūcijas apliecinājums”), kas atbilst attiecīgajām veidlapām.*  *Projekta sadarbības partneris – zinātniskā institūcija:*  *Lai apliecinātu atbilstību pētniecības organizācijas definīcijai, pārbauda zinātniskās institūcijas iesniegto finanšu vadības un grāmatvedības politiku un finanšu apgrozījuma pārskats (projekta pieteikuma G daļa “Finanšu apgrozījuma pārskata veidlapa”), kā arī, ja zinātniskajai institūcijai ir privātie investori, iesniedz zinātniskās institūcijas apliecinājumu par ar šo projektu saistītās pētniecības rezultātu neizmantošanu komerciāliem mērķiem.*  *Finanšu vadības un grāmatvedības politiku pārbauda, ņemot vērā šādus kritērijus:*  *1)tajā ir definētas un aprakstītas institūcijas pamatdarbības, kurām nav saimnieciska rakstura, atbilstoši noteikumu 2.2. apakšpunktam;*  *2)tajā ieņēmumu un izdevumu uzskaites dimensijās ir paredzēta minēto pamatdarbību finanšu plūsmu nodalīšana no darbībām ar saimniecisku raksturu.*  *Projekta pieteikuma G daļa “Finanšu apgrozījuma pārskata veidlapa” sniegtajai informācijai jāatbilst tai informācijai, kas sniegta finanšu vadības un grāmatvedības politikā.*  *Ja attiecīgais projekta sadarbības partneris-zinātniskā institūcija ir atzīts kā atbilstošs pētniecības organizācijas definīcijai Fundamentālo un lietišķo pētījumu projektu 2022. gada atklātajā konkursā un valsts pētījumu programmu projektu 2022. gada atklātajā konkursā, tam šajā punktā minēto dokumentāciju nav jāiesniedz, un šis administratīvās vērtēšanas kritērijs ir atzīstams par izpildītu.* |  |
| 6. | projekta pieteikumā norādītās attiecināmās izmaksas atbilst konkursa nolikumā noteiktajām prasībām  *(MK noteikumu 19.6. apakšpunkts)* | *Padome pārbauda, vai projekta pieteikuma A daļas “Vispārīgā informācija” 3. nodaļā “Projekta budžets” norādītās izmaksu pozīcijas atbilst MK noteikumu 14. punkta prasībām un projekta netiešās attiecināmās izmaksas atbilst MK noteikumu 14.2. apakšpunktam.* |  |
| 7. | projekts atbilst noteikumu 2.1. apakšpunktam  *(MK noteikumu 19.7. apakšpunkts)* | *Padome pārbauda, vai projekta iesniedzējs un sadarbības partneris ir iesniedzis datus par projekta pieteikuma ietvaros paredzētajām darbībām, kurām nav saimnieciska rakstura, atbilstoši projekta pieteikuma H daļai “Darbības, kurām nav saimnieciska rakstura”. Minētās darbības atbilst MK noteikumu 11. punktā noteiktajām darbībām, kā arī ir savietojamas ar MK noteikumu 2.1 un 2.2. apakšpunktā noteikto darbību, kurām nav saimnieciska rakstura, veidiem.* |  |
| 8. | dubultā finansējuma riska neesība ar citiem publiskajiem finansēšanas avotiem, tai skaitā ar Eiropas Savienības fondu finansējumu, ko apliecina projekta iesniedzēja projekta pieteikumam pievienots apliecinājums  *(MK noteikumu 19.8. apakšpunkts)* | *Padome pārbauda, vai projekta iesniedzēja un sadarbības partnera (ja attiecināms) apliecinājumā (projekta pieteikuma D daļa “Projekta iesniedzēja apliecinājums”, projekta pieteikuma E daļa “Projekta sadarbības partnera-zinātniskās institūcijas apliecinājums” vai projekta pieteikuma F daļa “Projekta sadarbības partnera-valsts institūcijas apliecinājums”) ir apliecināts, ka projektā nepastāv dubultā finansējuma risks.*  *Apliecinājumiem jābūt parakstītiem ar atbilstošo institūciju vadības drošu elektronisko parakstu vai nogādāti padomē līdz projektu pieteikumu iesniegšanas termiņa beigām, kas noteikts nolikuma 8. punktā.* |  |
| 9. | projekta pieteikums aptver Ministru kabineta 14.07.2022. rīkojuma Nr. 511“Par valsts pētījumu programmu “Digitālās humanitārās zinātnes”” (turpmāk – MK rīkojums) 7. punktā visus noteiktos programmas kopīgos (horizontālos) uzdevumus un 8. punktā noteiktos sasniedzamos rezultātus  *(MK noteikumu 19.8. apakšpunkts un nolikuma 31.2.apakšpunkts)* | *Padome pārbauda, vai projekta pieteikumā (sevišķi projekta pieteikuma I daļā “Horizontālie uzdevumi un sasniedzamie rezultāti” ir ietverts visu MK rīkojuma 7. punktā noteikto horizontālo uzdevumu izpildes apraksts un MK rīkojuma 8. punktā noteikto rezultātu izpildes apraksts.* |  |